Η φιλοξενία της ιστοσελίδας ή αλλιώς hosting είναι πρακτικά ένας Server/Εξυπηρετητής στον οποίο αποθηκεύονται τα αρχεία της ιστοσελίδας ή του e-Shop. Ο server είναι υπεύθυνος για να είναι live η ιστοσελίδα ή το e-Shop. Ένας καλός και αξιόπιστος πάροχος φιλοξενίας δεν έχει downtime, δηλαδή δεν είναι πεσμένη η ιστοσελίδας σας για μεγάλο χρονικό διάστημα. Φανταστείτε να έχετε ένα e-Shop και κάθε μέρα σε ώρες αιχμής να μην λειτουργεί καθόλου. Ο Server είναι ένα από τα βασικότερα στοιχεία για την καλή λειτουργία ενός ιστοτόπου. Είναι αυτός που ευθύνεται για τη συνεχή και αδιάκοπη λειτουργία της ιστοσελίδας. Είναι αυτός που καθορίζει σε ένα μεγάλο βαθμό την ταχύτητα του ιστοτόπου. Αυτό εξαρτάται από τη Ram που διαθέτει, την επεξεργαστική του ισχύ, την γενιά των σκληρών δίσκων, δηλαδή HDD, SSD, NVMe καθώς και την αρχιτεκτονική του δομή shared, dedicated, cloud κ.α. Είναι η πρώτη γραμμή άμυνας για την ασφάλεια. Πολλές επιθέσεις γίνονται στους Server, όχι μόνο στους ιστοσελίδες. Κάποιες επιπλέον παροχές που μπορεί να έχουν οι server είναι η δυνατότητα backup, ημερήσιο, εβδομαδιαίο, μηνιαίο. Επίσης ένα πολύ βασικό στοιχείο σε όλα αυτά είναι η ταχύτητα εξυπηρέτησης και ο τρόπος επικοινωνίας με το τεχνικό τμήμα του παρόχου, γιατί κάποια στιγμή θα τύχει ένα πρόβλημα το οποίο η εταιρεία που έχει δημιουργήσει την ιστοσελίδα ή το e-Shop, να μην είναι σε θέση να επιλύσει άμεσα το πρόβλημα, λόγω της φύσης του. Τότε μία καλή και άμεση απόκριση από την τεχνική ομάδα του παρόχου είναι αυτή που θα λύσει το πρόβλημα γρήγορα και ανώδυνα, χωρίς να κλονίζει τη σχέση μεταξύ της εταιρείας που έχει δημιουργήσει τον ιστότοπο με τον πελάτη.